  Анжелика Тихонова корреспондент Удмуртиын 8-тӥ толшорозь шулдыръяськон вакытэ эрикрадэз 2 сюрслэсь трос полицейскойёс чаклалозы. Со сяна, праздник ужрадъёсын эрикрадэз утёнэ Росгвардиысь но возьмаськись огазеяськонъёсысь ӧнерчиосты но дружинникъёсты кыскозы. Со сярысь элькунысь ивортодэт вӧлмытӥсьёслы Кунпуж ужъёсъя министерствоысь полицилэн кивалтӥсезлэн воштӥсез Сергей Козлов вераз. Выль ар шулдыръяськонъёс улсын Удмуртиын 1 сюрс 500-лэсь трос ужрадъёс ортчозы, отчы, чакламъя, 200 сюрс пала адямиос пыриськозы. Выль ар уе 49 ужрадъёс чакламын, отчы 35 сюрс пала адямиос вуозы. Ымусьтон уе 100-лэсь трос черкъёсын вӧсяськонъёс, шествиос, йылолъёс ортчозы, отчы 20 сюрс пала адямиез возьмало.  Полициын ужасьёс урамъёсын курытсэ юонэз алонлы но кудӟем муртъёсты палэнтонлы тросгес саклык висъялозы, озьы ик руль сьӧры юыса пуксемъёсты, уйин урамъёсын но мер интыосын огназы калгись быдэ вуымтэосты шараялозы. Кудӟем муртъёсты эм освидетельствованиея висъетъёсы вуттозы. Кылсярысь, кылем арын полициын ужасьёсын эм освидетельствованиея висъетъёсы ветлыны быгатэмысь дугдэм 89 кудӟем муртъёс ваемын вал. Уйин огназы поръясь 32 быдэ вуымтэос шараямын вал, дежурной часте 11-ез вуттэмын, 6-ез соос пӧлысь – курыт юонъёс веръямен Сергей Козлов, Удмуртиысь кунпуш ужъёсъя министерствоысь полицилэн кивалтӥсезлэн воштӥсезСергей Козловлэн кылъёсызъя, полициын ужасьёс мере эрикрадэз радъянлы но калыкез кышкытлыклэсь утёнлы дасесь, удысын тыршисьёс кужмоятскыса ужан амалэ выжтэмын. Тегъёс: Мерлык Ижкар Удмуртия полиция эрикрад Выльар  